R: Utilitățile în cadrul acestui proiect, acolo unde exista, sunt descrise în pagina fiecărui proiect de pe site. Proiectele noastre fiind destul de mari, prin apropierea lor mai trec magistrale de utilități. Dar, ca să fim foarte clari: NU există utilități aduse pe fiecare parcelă ! A dota cu utilități fiecare parcela este in principiu sarcina: a) asociației de proprietari ce se constituie în cadrul proiectului, b) a proprietarilor de teren și c) a Primăriei comunei, pentru că drumurile sunt donate lor și potrivit legii de la momentul aprobării, la aprobarea PUZ și-au luat responsabilitatea dotării cu utilități. Asociația stabilește prin membrii săi, care este ordinea de priorități în ceea ce privește echiparea cu utilitati a fiecărei parcele și ce se aduce prima data: curentul, apa sau amenajarea drumurilor, precum și sursele de finanțare: colaborarea cu Primăria, apelarea la fonduri europene sau contribuția proprietarilor din zona. Rolul nostru, ca și proprietari ai imobilelor se încheie în momentul în care scoatem la vânzare terenurile și mai ales după ce se constituie aceasta asociație, care apoi decide mai departe ce e cel mai bine, în folosul proprietarilor de terenuri din proiect.Credem ca este evident pentru toti cumparatorii ca, la prețul la care este oferit acest teren, utilitatile nu sunt și nu pot sa fie astăzi pe fiecare parcela. Insa, din experienta noastra de pana acum, fiecare proiect este unic. Avem proiecte trecute, unde de exemplu din 65 loturi de teren vandute acum 15 ani sunt mai mult de 40-45 de construcții, apa, curent și drumuri amenajate pentru toata suprafața (proiectul Cristian) – la fel, sunt și proiecte unde lucrurile se mișca mai încet. Orizontul de așteptare cel mai rezonabil (credem noi) este cam între 10-15 ani de la momentul începerii vanzarilor într-un proiect, pentru a se vedea ceva semnificativ (cele mai multe din parcele construite, utilitati aduse pe fiecare parcela sau în variate etape de proiectare ori execuție). Nu trebuie uitată varianta echiparii individuale (esența este apa – care se poate rezolva foarte rapid prin racordarea la un foraj sau prin fantana și electricitatea, care devine din ce in ce mai atractiva in varianta sa solara – o investiție minima pentru cel puțin 20-25 de ani de confort financiar și independența totală). În ceea ce ne privește, sugerăm considerarea alternativelor off-grid, ecologice, care presupun costuri mult mai mici decat cele clasice, de legare la reteaua publica si independenta in orice conditii.